CELEX: 32013R0766
Language: fi
Date: 2013-08-07 00:00:00
Title: Komission täytäntöönpanoasetus (EU) N:o 766/2013, annettu 7 päivänä elokuuta 2013 , tiettyjen tavaroiden luokittelusta yhdistettyyn nimikkeistöön

9.8.2013   
            
            
               FI
            
            
               Euroopan unionin virallinen lehti
            
            
               L 214/3
            
         KOMISSION TÄYTÄNTÖÖNPANOASETUS (EU) N:o 766/2013,
   annettu 7 päivänä elokuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä elokuuta 2013.
      
         
            Komission puolesta, puheenjohtajan nimissä
         
         Günther OETTINGER
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Käyneisiin maitotuotteisiin perustuva nestemäinen tuote, johon on lisätty hedelmä- ja viljahiutaleita ja joka sisältää (painoprosentteina):
                  
                              —
                           
                           
                              jogurttia (maitorasvapitoisuus 1,9 painoprosenttia)
                           
                           
                              78,9
                           
                        
                              —
                           
                           
                              sokeria
                           
                           
                              8,4
                           
                        
                              —
                           
                           
                              vettä
                           
                           
                              7,4
                           
                        
                              —
                           
                           
                              persikkaa
                           
                           
                              4,3
                           
                        
                              —
                           
                           
                              vehnähiutaleita
                           
                           
                              0,6
                           
                        
                              —
                           
                           
                              ruishiutaleita
                           
                           
                              0,3
                           
                        ja vähäisiä määriä aromivalmisteita (makuaineita), karoteenia (väriainetta) ja elintarvikkeissa käytettäviä mikro-organismeja.
                  Tuote on pakattu 400 gramman muovipulloon, ja se on tarkoitettu sellaisenaan juotavaksi.
               
               
                  2202 90 95
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 2202, 2202 90 ja 2202 90 95 nimiketekstien mukaisesti.
                  Tuotteen luokittelu nimikkeen 0403 nestemäiseksi jogurtiksi ei tule kyseeseen, koska viljahiutaleet eivät ole aineita, joita voidaan lisätä 4 ryhmän tuotteisiin (ks. harmonoidun järjestelmän selitykset, 4 ryhmä, yleisohjeet, kohta I, toinen kappale). Vilja ei myöskään täytä nimikkeen 0403 nimiketekstin vaatimuksia, sillä sitä ei voida pitää lisättynä hedelmänä, pähkinänä tai kaakaona.
                  Tuote ei myöskään kuulu nimikkeeseen 1901, koska sillä on 22 ryhmään kuuluvan juoman ominaisuudet (ks. harmonoidun järjestelmän selitykset, nimike 1901, kohta III, toinen kappale).
                  Koska tuote voidaan nauttia sellaisenaan juomana, se kuuluu nimikkeeseen 2202.
                  Sen vuoksi tuote on luokiteltava nimikkeen 2202”muuksi alkoholittomaksi juomaksi”.